Thomas Thwaites

Thomas Thwaites (sündinud 1980) on Briti disainer ja kirjanik. Tema tööd on muu hulgas käsitlenud inimese, teaduse ja tehnoloogia suhet. 2004 bakalaureusekraad, humanitaarteadused, University Colledge London 2009 magistrikraad Disaini interaktsiooni (design interaction) erialal, Londoni Kuninglik Kunstiakadeemia 2009. aastal kaitses Thwaites Londoni Kuninglikus Kunstiakadeemias disaini interaktsiooni (design interaction) erialal magistritöö "The toaster project". Ta üritas ehitada rösterit tööstuslikest toorainetest, kaevandades ise metallimaaki, hankides murrust vilgukivi jne. Töö põhitees oli uurida inimese ja tehnoloogia vahelist suhet ning avada olmeseadmete näilise lihtsuse taga peituvat tehnoloogilist keerukust. Thwaites otsustas ehitada rösteri, sest see oli kõige odavam olmeseade, mille ta kohaliku poe kataloogist leidis. Hiinas valmistatud röster maksis kataloogis 3,94 naelsterlingit. Thwaites avastas odavat rösterit lahti võttes, et see koosneb ligi 400 komponendist ja ligi 100 materjalist. Rösteri primitiivne koopia töötas enne hävimist 5 sekundit ja selle materjalikulu hind oli 1187,54 naelsterlingit. Rösteri ehitamisel kasutas Thwaites kaasaegseid abivahendeid, näiteks lehepuhureid, mikrolaineahju, pliiti, interneti otsingumootoreid jne. Ta põhjendas abivahendite kasutamist sellega, et muidu ei oleks olnud võimalik projekti teostada. Juba sünteetilisest kangast särgi ja kaasaegsete jalanõude kandmine oleks nn reeglite rikkumine. Rösteri ehitamisest kirjutas Thwaites raamatu "The Toaster Project", millest on ilmunud kolm trükki. 2016. aastal kehastus Thwaites kitseks ja elas 3 päeva koos kitsekarjaga Alpi aasadel Šveitsis. Thwaites on öelnud, et tema projekti eesmärk oli puhata inimeseks olemisest ning leida tehnoloogilisi viise kehastuda loomaks. Lisaks on ta öelnud, et kitseks kehastumine avardas tema jaoks hetkes elamise tunnet. Thwaites käis aasadel ringi käpukil, kandes käte ja jalgade otsas erilisi proteese, mille ta ise disainis ja valmistas. Proteesid pidid disaineri kõnnaku ja oleku tegema võimalikult kitsesarnaseks. Ta kandis kõhu all nn lisamagu, kuhu sülitas muru, mida ta aasalt oma hammastega haaras ja mälus. Õhtuti keetis ta lisamao sisu survekatlas pehmeks ja sõi ära. Thwaites kandis peas kiivrit, et kaitsta ennast kitsedega peapoksi eest. Kitseks kehastumise teekonnast ja kitseks olemisest kirjutas disainer raamatu "GoatMan How I Took a Holiday from Being Human". Selle töö eest pälvis Thwaites ka pila-Nobeli auhinna bioloogias. Victora and Albert Museum of Art and Design. "The Toaster Project". Victora and Albert Museum of Art and Design. Vaadatud 25.12.2020. "Thomas Thwaites". Royal College of Art. Vaadatud 25.12.2020. Marcus Fairs (27.06.2009). "The Toaster Project by Thomas Thwaites". Dezeen. Vaadatud 25.12.2020. TEDSalon London 2010 - Thomas Thwaites (november 2010). "How I built a toaster - from scratch". TED. Vaadatud 25.12.2020. Thomas Thwaites. "The toaster project". Vaadatud 25.12.2020. Thomas Thwaites. "The Toaster Project book". Vaadatud 25.12.2020. Thomas Thwaites. "A holiday from being human (GoatMan)". Vaadatud 25.12.2020. Marc Silver (22.05.2016). "https://www.npr.org/sections/goatsandsoda/2016/05/22/478719168/what-does-the-goat-man-say-baa-maa-or-im-crazy". NPR.org. Vaadatud 25.12.2020. {{netiviide}}: välislink kohas |pealkiri= (juhend) NPR toimetus (14.05.2016). "When Being Human Got His Goat, This Designer Became One". NRP.org. Vaadatud 25.12.2020. Jonathan Amos (22.09.2016). "Ig Nobel win for Alpine 'goat man'". BBC. Vaadatud 25.12.2020.